CELEX: E2019C0001
Language: el
Date: 2019-01-16 00:00:00
Title: Απόφαση της Εποπτεύουσας Αρχής της ΕΖΕΣ αριθ. 1/19/COL, της 16ης Ιανουαρίου 2019, για την επέκταση των ειδικών εγγυήσεων όσον αφορά τη Salmonella spp. (σαλμονέλα), οι οποίες ορίζονται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου στο κρέας και τα αυγά κατοικίδιων ορνίθων (Gallus gallus), και στο κρέας από γαλοπούλες που προορίζονται για την Ισλανδία [2019/546]

4.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 95/13
               
            
         ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 1/19/COL
         της 16ης Ιανουαρίου 2019
         για την επέκταση των ειδικών εγγυήσεων όσον αφορά τη Salmonella spp. (σαλμονέλα), οι οποίες ορίζονται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου στο κρέας και τα αυγά κατοικίδιων ορνίθων (Gallus gallus), και στο κρέας από γαλοπούλες που προορίζονται για την Ισλανδία [2019/546]
         Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
         Έχοντας υπόψη την πράξη που αναφέρεται στο παράρτημα I κεφάλαιο I μέρος 6.1 σημείο 17 της συμφωνίας ΕΟΧ, τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 8 παράγραφος 3 στοιχείο β),
         όπως προσαρμόστηκε στη συμφωνία ΕΟΧ με το πρωτόκολλο 1 σημείο 4 στοιχείο δ) της συμφωνίας ΕΟΧ και το άρθρο 1 παράγραφος 1 στοιχείο γ), το άρθρο 1 παράγραφος 2) και το άρθρο 3 του πρωτοκόλλου 1 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 853/2004 θεσπίζει ειδικούς κανόνες για τους υπευθύνους των επιχειρήσεων τροφίμων αναφορικά με την υγιεινή των τροφίμων ζωικής προέλευσης, με ορισμένες ειδικές εγγυήσεις για ορισμένα τρόφιμα ζωικής προέλευσης που προορίζονται για τις αγορές της Φινλανδίας, της Σουηδίας και της Νορβηγίας. Ως εκ τούτου, οι υπεύθυνοι επιχειρήσεων τροφίμων που προτίθενται να διαθέσουν κρέας από συγκεκριμένα ζώα και αυγά στις αγορές αυτών των κρατών του ΕΟΧ πρέπει να συμμορφώνονται με ορισμένους κανόνες όσον αφορά τη σαλμονέλα. Επιπλέον, τα φορτία των προϊόντων αυτών πρέπει να συνοδεύονται, αντίστοιχα, από εμπορικό έγγραφο ή πιστοποιητικό στο οποίο να δηλώνεται ότι έχει διεξαχθεί μικροβιολογικός έλεγχος με αρνητικά αποτελέσματα σύμφωνα με τη νομοθεσία του ΕΟΧ.
                  
               
                     (2)
                  
                  
                     Επιπλέον, ο κανονισμός (ΕΚ) αριθ. 1688/2005 της Επιτροπής (2) ορίζει τις εν λόγω ειδικές εγγυήσεις, καθορίζοντας κανόνες σχετικά με τη δειγματοληψία των εν λόγω κρεάτων και τις μικροβιολογικές μεθόδους για την εξέταση των δειγμάτων αυτών. Καθορίζει επίσης ένα εμπορικό έγγραφο και ένα πιστοποιητικό που πρέπει να συνοδεύουν τα φορτία των προϊόντων.
                  
               
                     (3)
                  
                  
                     Στις 5 Ιουλίου 2018 η ισλανδική κυβέρνηση υπέβαλε στην Εποπτεύουσα Αρχή της ΕΖΕΣ (εφεξής «η Αρχή») αίτημα για την επέκταση των ειδικών εγγυήσεων όσον αφορά τη σαλμονέλα στην Ισλανδία, για το κρέας και τα αυγά πουλερικών, σύμφωνα με τον κανονισμό αριθ. 853/2004 (3). Το αίτημα περιλαμβάνει το ισλανδικό πρόγραμμα ελέγχου της σαλμονέλας για την πτηνοτροφία και τα προϊόντα πουλερικών.
                  
               
                     (4)
                  
                  
                     Το ισλανδικό πρόγραμμα ελέγχου της σαλμονέλας καλύπτει το σύνολο της παραγωγής πουλερικών, μεταξύ άλλων τις κατοικίδιες όρνιθες, τις γαλοπούλες, τις πάπιες, τις χήνες και άλλους πληθυσμούς πουλερικών. Ωστόσο, οι διατάξεις του κανονισμού (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (4) σχετικά με τους στόχους του ΕΟΧ για τη μείωση του επιπολασμού των οροτύπων σαλμονέλας και τα εθνικά προγράμματα ελέγχου, καθώς και τα μέτρα εφαρμογής του, ιδίως οι κανονισμοί της Επιτροπής (ΕΕ) αριθ. 200/2012 (5), (ΕΕ) αριθ. 200/2010 (6), (ΕΕ) αριθ. 517/2011 (7) και (ΕΕ) αριθ. 1190/2012 (8) που καθορίζουν τους στόχους του ΕΟΧ για τη μείωση του επιπολασμού ορισμένων οροτύπων σαλμονέλας σε ορισμένους πληθυσμούς πουλερικών, καλύπτουν μόνο, όσον αφορά τα πουλερικά, τα σμήνη κοτόπουλων κρεατοπαραγωγής, τα σμήνη αναπαραγωγής και τις όρνιθες ωοπαραγωγής του είδους Gallus gallus, καθώς και τα σμήνη γαλοπουλών.
                  
               
                     (5)
                  
                  
                     Κατά τη συνεδρίασή της, της 18ης Ιουνίου 2008, η μόνιμη επιτροπή για την τροφική αλυσίδα και την υγεία των ζώων συμφώνησε επί του εγγράφου εργασίας των υπηρεσιών της Επιτροπής με τίτλο «Έγγραφο καθοδήγησης για τις ελάχιστες απαιτήσεις για τα προγράμματα ελέγχου της σαλμονέλας που πρέπει να αναγνωρίζονται ως ισοδύναμα με τα εγκριθέντα προγράμματα για τη Σουηδία και τη Φινλανδία όσον αφορά το κρέας και τα αυγά του είδους Gallus gallus» (εφεξής «έγγραφο καθοδήγησης»). (9)
                     
                  
               
                     (6)
                  
                  
                     Η Αρχή, σε συνεργασία με την Ευρωπαϊκή Επιτροπή, εξέτασε τις διατάξεις του ισλανδικού προγράμματος ελέγχου της σαλμονέλας όσον αφορά το κρέας και τα αυγά κατοικίδιων ορνίθων (Gallus gallus) και το κρέας που προέρχεται από γαλοπούλες. Το πρόγραμμα παρουσιάστηκε επίσης από την ισλανδική κυβέρνηση και συζητήθηκε στη συνεδρίαση της μόνιμης επιτροπής φυτών, ζώων, τροφίμων και ζωοτροφών, τμήμα βιολογικής ασφάλειας της τροφικής αλυσίδας, της 5ης Οκτωβρίου 2018.
                  
               
                     (7)
                  
                  
                     Οι διατάξεις του ισλανδικού προγράμματος ελέγχου της σαλμονέλας όσον αφορά το κρέας και τα αυγά κατοικίδιων ορνίθων (Gallus gallus) και το κρέας από γαλοπούλες θεωρούνται ισοδύναμες με εκείνες που έχουν εγκριθεί για τη Φινλανδία, τη Σουηδία και τη Νορβηγία, και σύμφωνες με το έγγραφο καθοδήγησης και τις αντίστοιχες απαιτήσεις που ισχύουν για τις γαλοπούλες.
                  
               
                     (8)
                  
                  
                     Ως εκ τούτου, οι ειδικές εγγυήσεις θα πρέπει να επεκταθούν στα φορτία κρέατος και αυγών από κατοικίδιες όρνιθες (Gallus gallus) και στο κρέας που προέρχεται από γαλοπούλες που προορίζονται για την Ισλανδία. Επιπλέον, οι κανόνες που καθορίζονται στον κανονισμό (ΕΚ) αριθ. 1688/2005 σχετικά με τη δειγματοληψία των εν λόγω κρεάτων και των σμηνών από τα οποία προέρχονται τα αυγά, τις μικροβιολογικές μεθόδους για την εξέταση των δειγμάτων αυτών και το εμπορικό έγγραφο ή πιστοποιητικό, θα πρέπει να εφαρμόζονται στα εν λόγω φορτία.
                  
               
                     (9)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής και φυτοϋγειονομικής επιτροπής της ΕΖΕΣ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Επιτρέπεται στην Ισλανδία να εφαρμόζει τις ειδικές εγγυήσεις σχετικά με τη σαλμονέλα, οι οποίες προβλέπονται στο άρθρο 8 παράγραφος 2 του κανονισμού (ΕΚ) αριθ. 853/2004, στα φορτία κρέατος και αυγών από κατοικίδιες όρνιθες (Gallus gallus) και κρέατος από γαλοπούλες που προορίζονται για την Ισλανδία.
         
         
            Άρθρο 2
            
               1.   Η δειγματοληψία του κρέατος που αναφέρεται στο άρθρο 1 και η μικροβιολογική δοκιμή αυτών των δειγμάτων διενεργούνται σύμφωνα με τα άρθρα 3 και 5 του κανονισμού (ΕΚ) αριθ. 1688/2005 αντιστοίχως.
            
            
               2.   Η δειγματοληψία των σμηνών από τα οποία προέρχονται τα αυγά που αναφέρεται στο άρθρο 1 και η μικροβιολογική δοκιμή αυτών των δειγμάτων διενεργούνται σύμφωνα με τα άρθρα 4 και 5 του κανονισμού (ΕΚ) αριθ. 1688/2005 αντιστοίχως.
            
            
               3.   Τα φορτία κρέατος που αναφέρονται στο άρθρο 1 πρέπει να συνοδεύονται από εμπορικό έγγραφο συμμορφούμενο με το υπόδειγμα του παραρτήματος IV του κανονισμού (ΕΚ) αριθ. 1688/2005.
            
            
               4.   Τα φορτία αυγών που αναφέρονται στο άρθρο 1 πρέπει να συνοδεύονται από εμπορικό πιστοποιητικό συμμορφούμενο με το υπόδειγμα του παραρτήματος V του κανονισμού (ΕΚ) αριθ. 1688/2005.
            
         
         
            Άρθρο 3
            Η παρούσα απόφαση αρχίζει να ισχύει στις 16 Ιανουαρίου 2019.
         
         
            Άρθρο 4
            Η παρούσα απόφαση απευθύνεται στην Ισλανδία.
         
         
            Άρθρο 5
            Το κείμενο της παρούσας απόφασης στην αγγλική γλώσσα είναι το μόνο αυθεντικό.
         
         
            Βρυξέλλες, 16 Ιανουαρίου 2019.
            
               
                  Για την Εποπτεύουσα Αρχή της ΕΖΕΣ
               
               Bente ANGELL-HANSEN
               
                  Πρόεδρος
               
               Frank J. BÜCHEL
               
                  Μέλος του Σώματος
               
               Högni KRISTJÁNSSON
               
                  Αρμόδιο μέλος του Σώματος
               
               Carsten ZATSCHLER
               
                  Προσυπογράφων ως Διευθυντής Νομικών και Εκτελεστικών υποθέσεων
               
            
         
         
            (1)  ΕΕ L 139 της 30.4.2004, σ. 55.
         
            (2)  Κανονισμός (ΕΚ) αριθ. 1688/2005 της Επιτροπής, της 14ης Οκτωβρίου 2005, για την εφαρμογή του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου όσον αφορά τις ειδικές εγγυήσεις σχετικά με τη σαλμονέλα για τα φορτία ορισμένων ειδών κρέατος και αυγών που αποστέλλονται στη Φινλανδία και τη Σουηδία (ΕΕ L 271 της 15.10.2005, σ. 17), που αναφέρεται στο παράρτημα I κεφάλαιο I μέρος 6.2 σημείο 51 της συμφωνίας ΕΟΧ.
         
            (3)  Έγγρ. αριθ. 922555.
         
            (4)  Κανονισμός (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων (ΕΕ L 325 της 12.12.2003, σ. 1), που αναφέρεται στο παράρτημα I κεφάλαιο I μέρος 7.1 σημείο 8β της συμφωνίας ΕΟΧ.
         
            (5)  Κανονισμός (ΕΕ) αριθ. 200/2012 της Επιτροπής, της 8ης Μαρτίου 2012, σχετικά με τον στόχο της Ένωσης για τη μείωση της Salmonella enteritidis και της Salmonella typhimurium σε σμήνη κοτόπουλων κρεατοπαραγωγής, όπως προβλέπεται στον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (ΕΕ L 71 της 9.3.2012, σ. 31), που αναφέρεται στο παράρτημα I κεφάλαιο I μέρος 7.2 σημείο 57 της συμφωνίας ΕΟΧ
         
            (6)  Κανονισμός (ΕΕ) αριθ. 200/2010 της Επιτροπής, της 10ης Μαρτίου 2010, για την εφαρμογή του κανονισμού (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου όσον αφορά τον στόχο της Ένωσης για τη μείωση του επιπολασμού οροτύπων σαλμονέλας σε ενήλικα σμήνη αναπαραγωγής του είδους Gallus gallus (ΕΕ L 61 της 11.3.2010, σ. 1), που αναφέρεται στο παράρτημα I κεφάλαιο I μέρος 7.2 σημείο 53 της συμφωνίας ΕΟΧ
         
            (7)  Κανονισμός (ΕΕ) αριθ. 517/2011 της Επιτροπής, της 25ης Μαΐου 2011, για την εφαρμογή του κανονισμού (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου όσον αφορά τον στόχο της Ένωσης για τη μείωση του επιπολασμού ορισμένων οροτύπων σαλμονέλας σε σμήνη ωοπαραγωγής του είδους Gallus gallus και την τροποποίηση του κανονισμού (ΕΚ) αριθ. 2160/2003 και του κανονισμού (ΕΕ) αριθ. 200/2010 της Επιτροπής (ΕΕ L 138 της 26.5.2011, σ. 45), που αναφέρεται στο παράρτημα I κεφάλαιο I μέρος 7.2 σημεία 53 και 55 της συμφωνίας ΕΟΧ
         
            (8)  Κανονισμός (ΕΕ) αριθ. 1190/2012 της Επιτροπής, της 12ης Δεκεμβρίου 2012, σχετικά με τον στόχο της Ένωσης για τη μείωση της Salmonella Enteritidis και της Salmonella Typhimurium σε σμήνη γαλοπουλών, όπως προβλέπεται στον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (ΕΕ L 340 της 13.12.2012, σ. 29), που αναφέρεται στο παράρτημα I κεφάλαιο I μέρος 7.2 σημείο 51 της συμφωνίας ΕΟΧ.
         
            (9)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf.